Hei, olen Sid Roth.
Tervetuloa maailmaani, joka on luonnollisesti yliluonnollinen.
Vieraani kärsi syvästä pelosta ja piinasta ja menetti jopa järkensä.
Lääkärien ainoa ratkaisu oli tuohon aikaan -
hirveä 8 vuoden sähköshokkihoito. Sen jälkeen toivoa ei ollut.
Sitten tapahtui ihme, ja hän vapautui.
Myöhemmin Jumala antoi hänelle unen, -
joka kerrottiin kuudelle miljoonalle ihmiselle.
Tapahtui valtavasti ihmeitä sekä hänen elämässään -
että niiden elämässä, jotka ottivat Jumalan ohjeista vaarin.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Pyhä Henki, läsnäolosi täällä on mahtava.
Vetoan Messiaan vereen ja annan tämän studion käyttöösi.
Ota se valtaasi. Jumala, näytä meille kirkkautesi.
Vieraani Peggy Joyce Ruth kasvatettiin baptistiksi.
Eräänä päivänä hän hyvänä baptistina todisti buddhalaiselle naapurilleen -
ja menetti saman tien järkensä. Mitä tapahtui, Peggy?
Vartuin uskovassa kodissa ja löysin ihanan uskovan aviomiehen.
Asuimme kerrostalossa, ja naapuriin muutti buddhalaisnainen.
Aina kun menin hänen asuntonsa ohi, tunsin valtavaa pelkoa, -
mutta en halunnut hänen joutuvan helvettiin. En tuntenut Raamattua, -
mutta tiesin, että Jeesus pitää ottaa vastaan päästäkseen taivaaseen.
Keräsin rohkeuteni ja sanoin hänelle, että halusin kertoa Jeesuksesta.
Muistan vain hänen sanoneen, että halusi itsekin kertoa jotain.
Se kuulosti kohtuulliselta. En tiennyt mitään hengellisestä sodankäynnistä.
Tiesin vain, että rakastin Herraa ja halusin hänet taivaaseen.
Hän päästi minut sisään. En muista mitään siitä, mitä sanoin.
Siihen meni ehkä 10 minuuttia. En muista hänenkään sanojaan.
Muistan vain, että hänen kodissaan oli todella pimeää.
Hän poltti paljon kynttilöitä, ja siellä oli aavemainen tunnelma.
Yhtäkkiä tunsin, että jokin meni minuun.
Jokin meni sisimpääni, ja piinaava pelko valtasi minut päästä varpaisiin.
Ajattelin vain, että minun oli pakko päästä pois sieltä.
Lähistöllä oli puisto, ja kiersin sitä koko päivän.
Halusin saada pelon pois itsestäni ennen kuin mieheni tulisi kotiin, -
mutta se ei lähtenyt. Seuraavat kahdeksan vuotta -
tutkin kirjastossa tietosanakirjoja ja yritin kaikin tavoin päästä vapaaksi.
Noiden kahdeksan vuoden kuluttua minä vain luovutin, -
luultavasti ensimmäistä kertaa. Menin ulos ja sanoin Jumalalle: -
"En enää edes tiedä, oletko siellä, mutta jos olet, etsi minut -
ja tuo minut takaisin. En pysty siihen itse. Etsi minut."
En tiennyt, että Jumala vain odotti, että luovuttaisin. Hän ryhtyi toimeen.
Seuraavalla viikolla miehelläni oli työkokous New Orleansissa.
Se oli arkipäivänä. Hän sanoi, -
että minulle voisi tehdä hyvää tulla mukaan, ja niin tehtiin.
Ensimmäisenä iltana kävelimme kaupungilla.
En ollut lukenut mitään pitkään aikaan, koska kaikki lukemani pelotti minua.
Pistäydyimme pieneen Logos-kirjakauppaan.
Näin Pat Boonen kirjan A New Song (Uusi laulu). Pidin Pat Boonesta.
Ostin kirjan, ja Jack osti kirjan The Late Great Planet Earth.
Palasimme illalla hotelliin ja luimme koko yön.
En voinut laskea kirjaa käsistäni.
Aamulla Jack meni kokoukseensa, ja minä jatkoin lukemista.
Kirjassa puhuttiin Pyhän Hengen kasteesta. En tiennyt siitä mitään.
Siinä puhuttiin ilosta.
Lopulta sanoin: "Jumala, tarvitsen sitä todella kipeästi."
Jumala kastoi minut Pyhällä Hengellä.
En tiennyt, mitä se oli, mutta voima vain laskeutui ja tulvi minuun.
Juoksin ympäri hotellihuonetta taputtaen käsiäni ja tanssien.
Kerroin Herralle, että rakastin Häntä. En ollut ikinä ollut niin onnellinen.
Elämässäni ei ollut ollut lainkaan iloa pitkään aikaan.
Myös Jack sai Pyhän Hengen kasteen ennen kuin lähdimme kotiin.
Päätimme, ettemme puhuisi siitä muille.
Rukoilisimme vain kielillä yhdessä ja nauttisimme Herrasta.
Teimme sitä kaksi vuotta. Rukoilimme vain yhdessä.
Nuo kaksi vuotta olivat täynnä iloa.
En pysty sanoin kuvailemaan sitä iloa ja onnea, jota tunsin.
Kahden vuoden kuluttua osa peloista palasi yllättäen.
Jos mennään vähän eteenpäin, -
hän sai kuulla vapautuksesta ja vapautui.
Hänessä oli luultavasti ollut pelon ja buddhalaisuuden paha henki -
ja ehkä myös jotain muuta. Kun sitten olit vapautunut, -
ajatukset palasivat pari päivää myöhemmin.
Kun ne ajatukset palasivat, Jumala antoi minulle näyn.
Tiesin jo, millaista oli olla lähellä Herraa ja kysyin, mitä oikein tapahtui.
Hän antoi minulle näyn. Näin itseni istumassa tuolilla.
Valkoisiin pukeutunut mies tuli ja pyysi minua avaamaan suuni.
Suussani oli musta hammas. Hän sanoi: "Nyt tehdään näin."
Yhtäkkiä kehoni muuttui läpinäkyväksi, -
ja hampaasta levisi mustia juuria jalkoihini ja käsiini, koko kehooni.
Hän irrotti hampaan ja kaikki juuret hävisivät, mutta kehooni jäi reikiä.
Hän katsoi minua ja alkoi paikata noita reikiä.
En tiennyt, millä hän niitä paikkasi. Myöhemmin Herra näytti, -
että Hän käytti Jumalan Sanaa. Se työ minun piti tehdä itse.
Mikä muuttui? - Hän sanoi antavansa minulle korvausjärjestelmän.
Joskus Jumala sanoo vain pari sanaa, mutta ne tarkoittavat paljon.
Hän käski minun piti korvata jokainen paha, pelokas, kielteinen -
tai Jumalan Sanan vastainen ajatus Jumalan Sanan lupauksella.
Hän sanoi, että jos tekisin niin, kaikki järjestyisi, ja niin tapahtui.
Maailma alkoi muuttua kovin pimeäksi, ja se huolestutti Peggyä.
Hän kysyi Jumalalta, onko mitään tapaa suojautua -
kaikelta pahalta, jota maailmasta tulee. Jumala vastasi hänelle.
Jumala vastasi hänelle kaikkeen ihmisen tuntemaan pahuuteen.
Tätä vastausta me tarvitsemme nyt enemmän kuin koskaan.
Yliluonnollista-ohjelma jatkuu hetken kuluttua.
Monet ohjelman katsojat ovat kokeneet ihmeitä.
Vapauduin kokaiiniriippuvuudesta. Katsoin yhden ohjelmanne, -
rukoilin ja paranin! Ennen sitä olin käyttänyt kokaiiniin miljoonia.
Nyt minulla on palvelutyö. Tuo yksi jakso muutti elämäni täysin.
Jos ohjelma on koskettanut sinua, kerro todistuksesi tässä osoitteessa.
Yliluonnollista-ohjelma jatkuu.
Peggy näki profeetallisen unen.
Se on muuttanut miljoonien ihmisten elämän.
Kerro tuosta unesta. - Selvä. Kysyin Jumalalta: -
"Maailmassa tapahtuu niin paljon pahaa. Voiko sitä millään paeta, -
vai otammeko vain vastaan, mitä tuleman pitää luottaen Sinuun?"
Näin näyn, tai oikeastaan se oli uni. Olin ulkona avoimella niityllä.
Kysyin jälleen, oliko mitään keinoa paeta kaikelta, mitä maailmasta tulee.
Kaikelta pahalta. - Niin. Vai otammeko vain vastaan sen, mitä tulee?
Yhtäkkiä kuulin Jumalan äänen taivaasta. Tai ehkä se tuli hengestäni.
Jumala sanoi: "Huuda minua avuksesi hädän päivänä, ja minä vastaan."
Kun kuulin sen unessa, taputin käsiäni, hyppelin ja tanssin.
Olimme kaksin tuolla niityllä. Olin todella onnellinen.
En tiennyt, mikä vastaus oli, mutta tiesin, että Jumala sanoi sen.
Sitten katsoin ympärilleni ja näin unessa, -
että niitty täyttyi ihmisistä. Ensin heitä oli vain kourallinen -
ja sitten heitä oli joka puolella silmän kantamattomiin.
Niitty oli täynnä ihmisiä, ja me kaikki tanssimme vastauksen vuoksi.
Hyppelimme riemusta ja kerroimme Jumalalle, että rakastimme Häntä.
Seuraavana päivänä pohdin, oliko tuo teksti Raamatusta.
Tiesin, että minun oli tärkeää saada selville, oliko se Jumalan Sanasta.
Kyselin Jumalalta, oliko se Raamatusta vai mistä se tuli.
Kuuntelin Pat Boonen vaimon Shirley Boonen saarnaa kasetilta.
Hän lainasi raamatunkohtaa ja sanoi: "En tiedä, mistä se on.
Ehkä se on Psalmi 91. Eipäs ole." Sitten hän jatkoi eteenpäin.
Sydämeni oli tulla ulos rinnastani, kun kuulin sen. Jumala antoi sen.
Etkö tiennyt, että se oli Raamatusta?
Voi, en. En ollut ikinä lukenut sitä. En tuntenut Raamattua kovin hyvin.
Etsin tuon kohdan, ja siellä oli sama lause, jonka Jumala sanoi.
"Hän huutaa minua avuksensa, ja minä vastaan hänelle", Ps. 91:15.
Sitten luin Psalmin 91 ja aloin tutkia sitä yötä päivää.
Tiesin, että Jumala puhui minulle. Kun aloin tutkia sitä, -
huomasin, että tuo yksi Psalmi kattaa kaiken ihmisen tunteman pahuuden.
Jumalalla on vastaus kaikkeen pahuuteen, jonka kohtaamme.
Jumalalla on meille vastaus tässä Psalmin 91 liitossa.
Se on ihmeellistä! Ajattele.
Noissa 16 jakeessa Hän vastaa aivan kaikkiin ihmisen ongelmiin.
Peggyltä on tulossa yli kuusi miljoonaa kirjaa Psalmista 91.
Ne tulevat painosta tänään.
Sinun on suorastaan pakko hankkia käsiisi kirja -
ja uusi, päivitetty cd-opetus.
Hanki yksi kappale jokaiselle perheenjäsenellesi.
Peggy, kerro meille yksi lyhyt todistus jostakusta, -
jonka elämä on muuttunut.
Mieheni halusi kovasti, -
että kaksi lastamme tuntisivat Psalmin 91 ja tietäisivät sen toimivan.
Brownwoodissa oli hurrikaani, anteeksi, maahan osunut tornado.
Se oli asuinalueellamme. Näimme tornadon etupihaltamme.
Radioaseman liikkuva yksikkö oli katsomassa sitä kukkulamme juurella.
Kuulimme myöhemmin, että kaikki muut olivat piilottaneet lapsensa -
patjojen alle tornadon vuoksi. Jack herätti lapset -
ja vei heidät ulos Raamatut kädessä. Meidän piti ottaa auktoriteetti.
Hän vei lapset ulos ja käski heidän lukea tornadolle Psalmia 91.
Hetken kuluttua hän sai rauhan ja sanoi, että kaikki on kunnossa.
Tornado näkyi yhä. Menimme sisälle, ja samaan aikaan -
radioasema kukkulan alla sanoi: "Tämä on todellinen ihme."
Yhtäkkiä tornado vain nousi takaisin pilviin ja katosi.
Jos tällaisia tarinoita olisi muutama, se olisi mahtavaa, -
mutta olet saanut lukemattomia todistuksia ihmisiltä, -
jotka ovat vain lukeneet Psalmin 91 ääneen -
ja ottaneet sen vastaan elämäänsä. Kun he tekevät niin...
Teidän pitäisi kuulla, mitä tapahtui sodassa oleville ihmisille, -
terrorismin uhreille ja naiselle, joka oli tulla raiskatuksi.
Opetettuaan Psalmista 91 yli 50 vuoden ajan -
Peggyllä on siitä valtava ilmestys.
Joiltakin teistä on jäänyt huomaamatta pieni, -
mutta tärkeä osa siitä, jotta se voisi toimia kunnolla.
Peggy sanoo, että se toimii kunnolla jokaiselle -
ja antaa teille täyden suojan. Jatkamme kohta.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Peggy, niin monet miljoonat ihmiset -
ovat lukeneet ilmestyksiä, joita olet saanut 50 vuoden aikana.
Tämä toimii niin monien kohdalla, ja paljon ihmeitä on tapahtunut.
Olen lukenut niistä kirjoistasi. Lisäät uusia todistuksia uusintapainoksiin, -
koska niitä on todella paljon, mutta kaikilla se ei ole toiminut.
Uskotko, että sen pitäisi toimia kaikilla?
Ehdottomasti. Se on Jumalan lapsille annettu liitto.
Silloin sen pitäisi toimia kaikilla, mutta meidän pitää tehdä jotain.
Tiedän, että moni lukee Psalmin 91 nopeasti ennen töihin menoa, -
mutta sen pitää tulla meille todellisemmaksi kuin olosuhteemme.
Meidän täytyy sanoa se takaisin Jumalalle rukouksessa.
Meidän pitää sanoa: "Jumala, tämä on liittosi minua kohtaan.
Olet maailmakaikkeuden Jumala. Et valehtele minulle.
Kaikki muu saattaa valehdella, maailma saattaa valehdella, -
mutta Herra, uskon tämän koko olemuksellani."
Sekö ei toimi, jos joku lukee sen niin kuin lukisi kirjaa? - Ei.
Toki sekin on tyhjää parempi, mutta ei se niin toimi.
Sen pitää tulla todelliseksi heille. Meidän pitää taistella pelkoa vastaan.
Saatamme uskoa tuon Psalmin, mutta jos keskitymme olosuhteisiin -
pelkoon, se estää meitä todella uskomasta siihen.
Pelko on yksi tärkeimmistä asioista, joista on päästävä eroon.
Kerro jostakusta, joka voitti pelottavan tilanteen tuon Psalmin avulla?
Angelalla oli collegessa eräs ystävä, jonka vanhemmat olivat pastoreita.
He uskoivat Psalmiin 91.
Joku koputti hänen oveensa. Hän luuli, että se oli joku hänen ystävistään.
Hän avasi oven, ja iso, vahva mies tunkeutui sisään tämän tytön kotiin.
Luonnollisessa mielessä mikään ei olisi voinut suojella häntä.
Ensin pelko valtasi hänet, mutta sitten hän muisti Psalmin 91 liiton.
Hän alkoi tunnustaa tuota liittoa ja sanoi, -
että maailmakaikkeuden Luoja asui hänessä.
Sanoiko hän sen miehelle? - Sanoi.
Taistelu kesti 45 minuuttia.
Mies yritti hyökätä tytön kimppuun, mutta hän oli suojassa.
Mies hyökkäsi myös toisen tytön kimppuun.
He todistivat miestä vastaan oikeudessa, -
ja hän oli raiskannut kaikki muut tytöt, joiden kimppuun oli hyökännyt.
Vain yksi pääsi pakoon, ja hän tiesi, miksi.
Hän käytti Psalmia 91. Hän tiesi sen eikä päästänyt siitä irti.
Haluan kysyä teiltä jotain. Peggy sanoi, että tiedämme tämän -
yhtä hyvin kuin tiedämme, että Jeesus kuoli ja nousi kuolleista.
Joukossanne on ihmisiä, joilla ei ole omakohtaista kokemusta Jumalasta, -
jota kukaan ei voisi riistää heiltä. Useimmat ihmiset eivät tiedä, -
että jokainen voi saada sen. Sinäkin voit.
Toista tämä rukous perässäni ääneen ja usko siihen niin hyvin kuin osaat.
"Rakas Jumala, olen tehnyt monia virheitä, -
ja olen niistä todella pahoillani.
Uskon, että Jeesuksen, Israelin Messiaan veri -
pesee pois kaikki syntini, -
ja olen puhdas. On todella hyvä olla puhdas.
Ja nyt kun olen puhdas, tule asumaan sisimpääni, Jeesus.
Otan Sinut Herrakseni ja Pelastajakseni.
Rakastan Sinua, Herra. Haluan kanssasi oman kokemukseni, -
jota kukaan ei voi koskaan viedä minulta. Aamen."
Peggy, lue Psalmi 91.
Ihmiset voivat parantua ja vapautua vain kuullessaan sen. - Aamen.
"Joka Korkeimman suojassa istuu ja Kaikkivaltiaan varjossa yöpyy, -
se sanoo: 'Herra on minun turvani ja linnani, -
hän on minun Jumalani, johon minä turvaan'.
Sillä hän päästää sinut linnustajan paulasta, turmiollisesta rutosta.
Sulillansa hän sinua suojaa, ja sinä saat turvan hänen siipiensä alla; -
hänen uskollisuutensa on kilpi ja suojus.
Et sinä pelkää yön kauhuja, et päivällä lentävää nuolta, -
et ruttoa, joka pimeässä kulkee, -
et kulkutautia, joka päiväsydännä häviötä tekee.
Vaikka tuhat kaatuisi sinun sivultasi, -
kymmenen tuhatta oikealta puoleltasi, ei se sinuun satu.
Sinun silmäsi saavat vain katsella ja nähdä, -
kuinka jumalattomille kostetaan.
Sillä: 'Sinä, Herra, olet minun turvani'.
Korkeimman olet sinä ottanut suojaksesi.
Ei kohtaa sinua onnettomuus, eikä vitsaus lähesty sinun majaasi.
Sillä hän antaa enkeleilleen sinusta käskyn varjella sinua kaikilla teilläsi.
He kantavat sinua käsillänsä, ettet jalkaasi kiveen loukkaisi.
Sinä kuljet leijonan ja kyykäärmeen ylitse, -
sinä tallaat nuorta jalopeuraa ja lohikäärmettä.
'Koska hän riippuu minussa kiinni, niin minä hänet pelastan; -
minä suojelen hänet, koska hän tuntee minun nimeni.
Hän huutaa minua avuksensa, ja minä vastaan hänelle, -
minä olen hänen tykönänsä, kun hänellä on ahdistus, -
minä vapahdan hänet ja saatan hänet kunniaan.
Minä ravitsen hänet pitkällä iällä -
ja suon hänen nähdä antamani pelastuksen'."
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos päätät lähteä tälle polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Sairauden pelko ja epävarmuus tulevasta aiheuttavat stressiä.
Se, ettei pysty tekemään rakastamiaan asioita, voi masentaa.
Paraneminen ja usko ovat monille mysteeri.
Sid Rothin e-kirja sisältää parantavia raamatunkohtia.
Tutkimalla niitä päivittäin pääsee kiinni Taivaan valtakuntaan.
Usko ja paraneminen eivät enää ole mysteerejä.
Lataa oma kirjasi ilmaiseksi ruudulla näkyvästä osoitteesta.
Ensi viikolla ohjelmassa: -
Olet paljon voimakkaampi kuin ymmärrätkään.
Olen Robert Hotchkin ja kerron, miten voit olla osa Jumalan ratkaisua -
tässä ja nyt. Liity seuraani ensi jaksossa, niin kerron, -
miten voit aktivoida ympärilläsi olevat voimapiirit.
Monet ovat kokeneet ihmeitä katsottuaan ohjelmaa.
Kerro todistuksesi osoitteessa www.sidroth/praise.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki